לוחמות השריון במתקפת הפתע על ישראל

לוחמות השריון במתקפת הפתע על ישראל היה קרב של לוחמות מפלוגת "הפרא" מגדוד קרקל נגד מחבלים פלסטינים בהובלת חמאס במתקפת הפתע על ישראל ב־7 באוקטובר 2023. במהלך הקרב, אשר נמשך 17 שעות רצופות, חיילות צה"ל הרגו מעל 50 מחבלים.<ref name=":0"></ref>

החיילות הישראליות מהוות את צוותי הטנקים הנשיים הראשונים אי פעם במערב שהשתתפו בלחימה פעילה. 

== רקע ==

גיוס נשים לתפקידי לחימה בצבא ההגנה לישראל היה תהליך איטי וממושך למדי.<ref name="nysun">[https://web.archive.org/web/20231205011907/https://webcache.googleusercontent.com/search?q=cache:da-75nQrjW8J:https://www.nysun.com/article/all-female-idf-tank-crew-makes-history-during-october-7-battles-at-israel&hl=en&gl=us All-Female IDF Tank Crew Makes History During October 7 Battles at Israel]</ref> התהליך הואץ לאחר 1995, עם פנייתה של אליס מילר לבג"ץ בבקשה לאפשר לה להירשם לקורס טיס.<ref name="nysun" /> בג"ץ קיבל את העתירה והורה לצה"ל להשוות את זכויות הנשים לאלו של גברים, וכתוצאה מכך נפתחו תפקידי לוחמה רבים לחיילות<ref name="nysun" />. חמש שנים לאחר מכן, בשנת 2000, נוצר גדוד קרקל שהיה הגדוד הראשון שכלל נשים לוחמות.<ref name="nysun" />

ב-27 באוקטובר 2022 הודיע צבא ההגנה לישראל כי הסתיימו בהצלחה שנתיים של הערכות וניסוי.<ref name="toi1" /> והוקם צוות שריון נשי. הפלוגה חמושה בטנקי מרכבה סימן 4 ומגנה על מרחב גדר הגבול ישראל–מצרים.<ref name="toi1"></ref>

== הקרב ==

במתקפת פתע על ישראל ב-7 באוקטובר 2023, 11 מחבלים מארגון הטרור חמאס תקפו את קיבוץ חולית הסמוך לדרום רצועת עזה, והרגו לפחות 13 בני אדם. באותו בוקר צוות הטנק של גדוד קרקל, בפיקודה של סרן קרני גז, היה על הגבול עם מצרים בבסיס ניצנה, כ-40 ק"מ דרומית לרצועת עזה. לאחר קבלת הפקודה, נסעו על גבי טנק מרכבה סימן 4 ומשוריין מסוג נמר צפונה לאורך כביש 232. הטנקים הגיעו לסביבת עוטף עזה לקראת השעה 10:00. על פי עדותה של סמלת טל-שרה, לאחר שראתה את קיבוץ סופה הרוס ושרוף, את כוחות השריון של צה"ל ואת החיילים הפצועים סביבו, ולאחר מכן את הירי הכבד משלושה כיוונים, היא החלה להבין שהן במצב של מלחמה. היא ושאר החיילות בשירות סדיר לא הודרכו בירי תותח 0.50 קליבר מרחוק, ונאלצו לאלתר וללמוד בשטח. הן נכנסו לקרב מול עשרות אנשי חמאס, שהיו חמושים בכלי נשק מסוג AK-47 ו-RPG.<ref name="nysun" /><ref name=":1" />
הכניסה לקיבוץ חולית
בהמשך, חברו אליהן שני טנקי מרכבה נוספים. טנק אחד הושאר ליד גדר הגבול הפרוצה, כדי לחסום את תנועת מחבלי החמאס. טנק שלישי מבסיס ניצנה, בפיקודה של סמלת אופיר, הגיע שעתיים לאחר מכן. הטנק הראשון והמשוריין היו מוקפים בעשרות מחבלי חמאס חמושים ב-RPG וכלי נשק נוספים. חלק ממחבלי חמאס נהרגו והיתר נסוגו לאחור, לצידה העזתי של גדר הגבול. 

אחד מטנקי המרכבה בפיקודה של סגן מיכל נשלח לסייע לכוחות בקיבוץ סופה, לוחמות הטנק נלחמו לצד לוחמי לוט"ר אילת, וחיסלו שני אנשי חמאס.

במקביל, מפקדת הפלוגה, סרן קרני, עברה מרכב הנמר המשוריין לטנק, ונלחמה עם הצוות בקיבוץ חולית ובסביבתו. יחד עם צוות פלד, יחידת התערבות מובחרת ללוחמה בטרור הן חיסלו עשרות אנשי חמאס.<ref name=":2" /> הטנק בפיקודה של סרן קרני עבר את השער הראשי הסגור של הקיבוץ ודרס שני מחבלי חמאס שהיו במארב בצד הדרך. הן הצליחו להדוף את המשך ההתקפה של חמאס ולמנוע את הטבח בקיבוץ. בסך הכול נמשך הקרב בהשתתפות הפלוגה של סרן קרני כ-7 שעות. בקרב השתתפו שבע לוחמות: סמ"ר הגר, סמ"ר הילה, סמ"ר במילואים טל שרה, סגן מיכל, סרן קרני, סמלת אופיר ורב"ט תמר, שהצליחו לחסל כ-15 מחבלי חמאס.<ref name="nysun" />

== תגובות ==
לפי נתוני צה"ל, החיילות היו צוותי הטנקים הראשונים הנשיים אי פעם במערב, שהשתתפו בלחימה פעילה<ref name="haaretz"></ref>, אשר נמשכה 17 שעות. כפי שציין מנהל איגוד ההגנה האוסטרלי, ניל ג'יימס, זו הייתה ככל הנראה הפעם הראשונה בהיסטוריה שיחידת שריון נשית השתתפה במלחמה.<ref></ref>

ב-28 בנובמבר 2023 נפגש הרמטכ"ל הרצי הלוי עם צוותי טנקים אלו והדגיש:

מפקד חטיבת פארן, אל"ם שמר רביב, אמר בראיון לערוץ 12 שבזכות פעולותן נמנעה גם תקיפה דרומית יותר.<ref name=":0" />

בעקבות הצלחת הלוחמות, החל מאבק לשלב לוחמות שריון גם בתמרון הקרקעי ברצועת עזה במהלך מלחמת חרבות ברזל<ref></ref>.

== הוקרה ==
ב-2024 זכו הטנקיסטיות שלחמו בקרב וחברותיהן לפלוגה באות אבירות מרכז פרס לשלום ולחדשנות לשנת 2024.<ref></ref>

תעודת ד"ר לשם כבוד הוענקה למפקדת הפלגה סרן קרני גז מטעם אוניברסיטת רייכמן<ref></ref>.

== קישורים חיצוניים ==

* 
* 

== ראו גם ==
* נשים במלחמת חרבות ברזל
* שירות נשים בצה"ל
* הטבח בחולית
* קרב סופה
* מתקפת הפתע על ישראל

== הערות שוליים ==

קטגוריה:נשים בצה"ל
קטגוריה:מתקפת הפתע על ישראל: קרבות
קטגוריה:ישראל: קרבות
קטגוריה:הסכסוך הישראלי-ערבי
קטגוריה:חיל הגנת הגבולות הישראלי
קטגוריה:חבל שלום
קטגוריה:נשים במלחמת חרבות ברזל
קטגוריה:שריון
קטגוריה:קרבות חיל השריון הישראלי